《清明日有感》
元代·方回

想见吾儿挈我孙，浇松烧笋杏花村。
自怜久罄青蚨橐，犹喜能赊绿蚁樽。
万事是非双鬓识，十人兄弟一身存。
春残决合为归计，未听啼鹃已断魂。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。